van wouten vand rynien
diemen heedt hauweel
met sijn comen in rechte inde banc voir meye en scepen van loven claes de
lu wonende te bruessel die ovmidts vonisse van scepen brieven van loven
geleydt tot den goeden arts quap in deen zijde ende wout vander rymien
geheten hauweel in dande daer de voirs claes dede lesen inden rechte
eenen beleydt brief dair mede jan wilen pijsken geleydt was tot den
goeden stevens wilen vander nedalpen en hoe hij claes uut machte van
scepen brieven van loven hem bekent van arnde quap voirs die getruwt
heeft nae staet der heylegerkerken de weduwe des voirs jans pijsken
d nae geleydt is tot den goeden des voirs arndts quap seggen en hoepende
dat midts mach vanden voirs ii beleyden hem toebehoiren en sculdich waren
te volgen de goede die waren des voirs wilen stevens vander nedaphen
voir sijn schout in sijne brieve begrepen sprac dair om aen den voirs wouten
vander rivien seggende dat hij hem vanden sommegen den voirs goeden
ongebruyc dade te weten vanden hove van birgen gelegen inde pchie van
bierbeke met winneden landen huysen hoven beemden euselen bossche en
allen hoiren toebehoirten gelijc die met stucken en met regenoten aldair
gelesen waren hoepte en meynde dat hem en sijne scepen brieven de voirs
goede volgen souden en sculdich waren te volgen bij redenen die hij dair
toe seggen woude en seyde dat te dier tijt dat den beleytbrof gedaen en
gemaect dair mede jan wilen pijsken geleydt was tot den goeden
stevens vander nedalphen de voirs steven de voirs goede hielt en besat
in gehelen stoele ende dair inne gegoedt was met scepen brieven
van loven ende dier wael mechtich was dwelc hij boet te thoenen met
alsulker conden als hij dair toe behoeven soude Ende dat dat beleyt
voirt verstorven was op des voirs jans pijskens wijf Ende alsoe voert
uut den bekenne dat arndt quap gedaen hadde die de voirs wilen
jans wijf getruwt hadde nae staet der heyleger kerken tot op hem
comen wae en woude hem yemant ontkennen arnt en hadde de voirs
wedwe getruwt soe boet hij dat oec te thoenen en met den mynsten
Seyde voert om dat hen nyemant inden montsien en houde dat ter
tijt dat steven voirs rentmeest generael van brabant was de
voirs jan pijspen hem geleet hadde alrehanden somen van gelde
om mijns gened hen van brabant juwelen mede te quiten ende
tot anden orbe alsoe dat hij hem sculdich was gerekens gelts